CELEX: 62020TN0091
Language: et
Date: 2020-05-15 00:00:00
Title: Kohtuasi T-91/20: 15. mail 2020 esitatud hagi – WT versus komisjon

10.8.2020   
            
            
               ET
            
            
               Euroopa Liidu Teataja
            
            
               C 262/26
            
         
      15. mail 2020 esitatud hagi – WT versus komisjon
      (Kohtuasi T-91/20)
      (2020/C 262/36)
      Kohtumenetluse keel: inglise
      
         Pooled
      
      
         Hageja: WT (esindajad: advokaadid G. Pandey ja V. Villante)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada ametisse nimetava asutuse 7. novembri 2019. aasta otsus, mis teatati hagejale ARES süsteemi kaudu samal kuupäeval ja millega jäeti rahuldamata hageja 17. juulil 2019 esitatud kaebus vastavalt Euroopa Liidu ametnike personalieeskirjade artikli 90 lõikele 2 ja s.h jäeti rahuldamata tema nõue 30 000 euro suurusele hüvitisele;
               
            
                  —
               
               
                  tühistada ametisse nimetava asutuse 17. aprilli 2019. aasta otsus, millega määrati personalieeskirjade IX lisa artikli 9 lõike 1 punktis b sätestatud noomitus;
               
            
                  —
               
               
                  mõista kostjalt hageja kasuks välja 30 000 eurot eespool viidatud õigusvastaste vaidlustatud otsuste tõttu tekkinud kahju eest;
               
            
                  —
               
               
                  määrata käesolevas hagis mainitud uurimismeetmed;
               
            
                  —
               
               
                  jätta Euroopa Komisjoni kohtukulude tema kanda ja mõista temalt välja hageja kohtukulud.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et on rikutud hoolsuskohustust ja hea halduse põhimõtet, mis on tunnustatud Euroopa Liidu põhiõiguste harta artiklis 41.
               
            
                  2.
               
               
                  Teine väide, et on rikutud mõistliku aja põhimõtet, mis on tunnustatud põhiõiguste harta artiklis 41, õiguskindluse põhimõtet ja personalieeskirjade artiklit 12a (ahistamise keeld) ja on tehtud ilmne hindamisviga.